 Waa uu noo faanay anagu jabhadii 1987-kii oo awriyaal iyo shibanayaal iyo faataadhug uu shubi jiray oo uu noogu faanayaa, markaa Cabdilaahi waa uu is mahadinayaa oo ciidan faro badan ayuu hayaa, ciidan 9000 tiro ku dhaw ama sagaal kun iyo jarjara ayuu hayaa si fiican u qalabaysan, dagaalkii ka faaidaystay Itoobiya iyo Somaliya 77 ilaa 78-kii ka dhacay jabhadiisu isla xiligaas soo gashay Itoobiya xili Itoobiyana u baahantahay Jabhad Maxamed Siyaad Bare ka horjeeda, kaamkii hanti wadaaga ahaa oo meesha markaas laga abaabulaayo oo qiiqiisu aad uga kacaayo oo Libiya, dawladii Yamanta Koonfureed ee Cadan ay hawshaas wadaan, waxii Somaliya lagala hadhay iyo waxii laga qabsaday ayaa isaga lagu wareejiyay, Libiya si qayral xad ah ayay hub u siisay, markaas aanu anagu nimid waxa uu u keenay Hub ilaa 800 iyo jar jar ah, 50 Jiib, 50 Shilke, 50 Suug, 50 Barawn, 50 Beshee-kee, laba batalyan oo taangi ah oo uu mid waliba toddobaatan taangi ku dhowyahay, sodaneeyo BM oo BM-ka 21-ka nooca loo yaqaano ah, BM 14-ka 12 dhuumood oo isa-saarana, Garan Biiga biiemka la yidhaahdo, labaatan kun oo nin hubkood, markab shildaala, markab daawo ah, markab rasaas ah intaasbaa loo keenay. 